≥ iPhone 6 Plus Space Grey 128GB + lederen Apple case - Mobiele telefoons | Apple iPhone - Marktplaats.nl
iPhone 6 Plus Space Grey 128GB + lederen Apple case
Te koop - iphone 6 plus space grey 128gb + lederen apple case zwart. Mooie iphone 6 plus te koop met 128gb aan opslag. Toestel… Frieda Ollemans - Celebrate Southern Africa Hosted with Webzang
April 9, 2019 teamcelebrate Afrikaans, Culture, South Africa 1
By Willem van der Walt
Ek onthou haar nie so goed nie. Maar ek onthou die whisky-en-sigare stem en die oë wat alles deur die lens van ironie gesien het. Haar kleding … wel, geen toegewing aan mode nie. Ja, jy kon dit dit nie ontduik nie … hier was ‘n boheem wat uit die laat modernistiese era gerys het. Haar man Helmut was, in die woorde van ‘n geswore vyand, “die mees professionele wynmaker in die Wes-Kaap”. En Helmut ondersteun elke hamer, elke beitel, elke splinter sederhout of ebbehout, alles wat Frieda doen, want sy’s ‘n kunstenaar, en dis wat ons met kunstenaars moet doen.
Odusseus by Susse Bakker
Frieda is in 1915 gebore. Sy het in die vroeë-dertigerjare in Kaapstad onder H.V. Meyerowitz beeldhouwerk studeer. Dit is toe Slade Skool in Londen waar sy vir drie jaar ‘n bekroonde loopbaan vir haar gemaak het. Met die terugkeer na Kaapstad in 1940, maak sy marionette vir poppeteater en doen pionierswerk met die stigting van kunsskole vir kinders in die Wes-Kaap. Die Frank Joubert-kunsskool in Stellenbosch is ‘n voorbeeld.
Woud nimf by Susse Bakker
Sy had uitstallings in Suid-Afrika asook oorsee. Van haar werk word hoog aangeslaan in die Museum van Moderne Kuns in New York, asook Chicago.
Haar eerste eenpersoon-uitstalling is in 1972 in Stellenbosch gehou. Sy lewer werke van ebbehout, sederhout, kiaat, olienhout en lood. In dié uitstalling doen sy iets wat vir my as ‘n historiese oomblik in die kunsgeskiedenis staan: sy skryf op bordjies Vat asseblief aan die beelde.
Dit was duurder as peper, maar ek klem my tande en doen dit. En ek het dit nog – ‘n beeld van Frieda. Haar werk is vir my harmonieus asook geset teen ‘n klaarblyklike realisme. Die lyne vloei. Ek het haar eenkeer hoor sê, Die hout sê my wat dit moet word. En dit is die organiese ontwerp, nooit verontrustend nie, nooit strak of skerp nie, wat voortdurig die oog lei, op sensuele trant na verbasende besonderheid. Die afronding is uiters bevredigend. Jy bepeins die stukke. Ek bepeins myne al meer as vyf-en-veertig jaar. Diegene wat dit van my erf, sal dit ook bepeins, soos die kleinkinders van hulle kleinkinders.
Willem van der Walt se Afrikaans blog: LoerToer
Bly af van die gras - Celebrate Southern Africa